CELEX: 31991D0639
Language: el
Date: 1991-12-04 00:00:00
Title: 91/639/ΕΟΚ: Απόφαση της Επιτροπής της 4ης Δεκεμβρίου 1991 σχετικά με την προμήθεια γάλακτος για βρέφη και πλήρους γάλακτος σε σκόνη στη Ρουμανία

Avis juridique important

|

31991D0639

91/639/ΕΟΚ: Απόφαση της Επιτροπής της 4ης Δεκεμβρίου 1991 σχετικά με την προμήθεια γάλακτος για βρέφη και πλήρους γάλακτος σε σκόνη στη Ρουμανία  

Επίσημη Εφημερίδα αριθ. L 343 της 13/12/1991 σ. 0050 - 0050

ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Δεκεμβρίου 1991  σχετικά με την προμήθεια γάλακτος για βρέφη και πλήρους γάλακτος σε σκόνη στη  Ρουμανία  (91/639/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3421/91 της Επιτροπής της 25ης Νοεμβρίου 1991 περί λεπτομερειών εφαρμογής του κανονισμού (ΕΟΚ) αριθ. 597/91 του Συμβουλίου για την προμήθεια γάλακτος για βρέφη και πλήρους γάλακτος σε σκόνη στη Ρουμανία (1), και ιδίως το άρθρο  3 παράγραφος 1,  Εκτιμώντας:  ότι, σύμφωνα με τον κανονισμό (ΕΟΚ) αριθ. 597/91 του Συμβουλίου της 5ης Μαρτίου 1991 σχετικά με την ανάληψη επείγουσας δράσης για την προμήθεια γεωργικών προϊόντων και ιατρικών ειδών προοριζομένων για τους πληθυσμούς της Ρουμανίας και της Βουλγαρίας  (2), με τον κανονισμό (ΕΟΚ) αριθ. 3421/91 άνοιξε διαγωνισμός για τον καθορισμό των ανωτάτων ποσών για τις προμήθειες-  ότι, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 3421/91 και λαμβανομένων υπόψη των ληφθεισών προσφορών, η Επιτροπή καθορίζει ένα ανώτατο ποσό για τις δαπάνες προμήθειας ή αποφασίζει να μη δοθεί συνέχεια στις προσφορές- ότι,  λαμβανομένων υπόψη των προσφορών που υποβλήθηκαν και ανακοινώθηκαν από τους οργανισμούς παρεμβάσεως, πρέπει να καθοριστούν τα ανώτατα ποσά για τις προαναφερόμενες προμήθειες,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για το διαγωνισμό που άνοιξε με τον κανονισμό (ΕΟΚ) αριθ. 3421/91 και για τις προσφορές που υποβλήθηκαν στις 28 Νοεμβρίου 1991, πριν από τις 12.00, το αργότερο, τα ανώτατα ποσά καθορίζονται ως εξής:  - παρτίδα Α: 2 225,60 Ecu ανά τόνο,  - παρτίδα Β: 2 377,00 Ecu ανά τόνο,  - παρτίδα Γ: 3 465,00 Ecu ανά τόνο,  - παρτίδα Δ: 2 450,46 Ecu ανά τόνο.  Άρθρο 2  Η παρούσα απόφαση απευθύνεται στα κράτη μέλη. Βρυξέλλες, 4 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 324 της 26. 11. 1991, σ. 19. (2) ΕΕ αριθ. L 67 της 14. 3. 1991, σ. 17.